SLOVENŠČINA 23. 3. – 27. 3. 2020

**SKRITI ZAKLAD-opis poti** ponedeljek, 23. 3. 2020

Ob poslušanju/branju (glej prilogo) rešuj 1. nalogo v DZ str. 44.

Priloga

**Začetek**

Pred vami sta dve poti. Odpravite se po poti, ki pelje proti vzhodu in se vije skozi mešani gozd. Po poti hodite toliko časa, da pridete na travnik.

### Premor

Na njem boste zagledali visok hrast in leseno hišico. Pojdite do hrasta in nato zavijte levo.

### Premor

Pred seboj boste zagledali potok. Poiščite mostiček in ga prečkajte.

### Premor

Ko pridete na drugo stran potoka ste na križišču treh poti. Potovanje nadaljujte po srednji poti.

### Premor

Pripeljala vas je do gradu. Postavite se pred grajska vrata, nato pa zavijte desno v grajski park.

### Premor

Poiščite štiri table. Na tablah so risbice psa, kralja, mačke in kokoši.

### Premor

Zaklad se skriva pod tablo, na kateri ni narisana žival.

-Reši 3. nalogo na strani 45.

-4. naloga: Lahko napišeš opis poti ob skicah v DZ str. 45, ali opišeš svojo pot v šolo. ZAPIŠI V ZVEZEK

**HIŠICA NA JASI (opis zgradbe)** torek, 24. 3. 2020

Dober dan vsem poslušalkam in poslušalcem. Na vrsti je oddaja Pošta na radiu Regljač. Danes prisluhnite opisu, ki nam ga je poslal Jan, učenec 3. c-razreda.

Na jasi sredi gozda stoji pritlična lesena hišica pravokotne oblike. Zgrajena je iz lesenih brun. V njej preživlja svoj prosti čas tetina družina. Na pročelju zgradbe so lesena vrata. Na sredini imajo manjšo zastekljeno pravokotno odprtino, zavarovano z železno mrežo. Nad vrati je pritrjena rogovilasta veja, na njej pa je šopek suhega cvetja. Na obeh straneh vrat je okno z zelenimi polkni. Pod okni so pritrjena zelena korita za rože. V njih so posajeni rdeči nageljni. Steni na desni in levi strani hiše imata po dve okni z zelenimi polkni. Na zadnji steni, nasproti vhoda, pa so samo vrata za izhod v gozd. Streha je prekrita z lesenimi deščicami – skodlami. Na spodnjem robu strehe sta lesena žlebova, v katerih se zbira deževnica. Ta po ceveh odteka v lesena soda, ki stojita ob levem in desnem vogalu pročelja. Na vrhu slemena je siv dimnik. Okoli hišice je lesen plot.

Tudi ti poskusi opisati neko zgradbo (lahko je tvoj dom), pomagaj si s spodnjo preglednico:

- najprej izpolni preglednico, pomagaš si lahko s tisto, ki je že izpolnjena

- nato ustno opiši izbrano zgradbo

OPIS zgradbe

|  |  |
| --- | --- |
| vrsta zgradbe | lesena hiša, čebelnjak, grad, šola, gledališče, galerija, trgovina, blok, stolpnica, nebotičnik, stadion, piramida, tovarna, stolp, iglu … |
| gradbeni material (zgrajena je iz) | opeka, kamen, les, blato, ledeni bloki, slama, … |
| oblika zgradbe | pravokotna, kvadratna, okrogla, ovalna … |
| Čemu služi? Kaj se v njej dogaja? | počitek, razvedrilo, razstava, prireditve, šport, prodaja, bivališče ljudi, bivališče živali … |
| sestavni deli | pročelje, sprednja stena, zadnja stena, vogal, okno, vrata, streha, vhod, vetrolov, dimnik, žleb … |
| Vrata | velika, majhna; pravokotna, obokana, zastekljena; bela, rjava, zelena |
| Okna | velika, majhna; kvadratna, pravokotna, polkrožna; polkna (naoknice), žaluzije, zavese, roloji, rolete … |
| dodatki | korita za rože, hišna številka … |
| Streha | ravna, položna, strma |
| Kritina | skodle, opeka (siva, rdeča, zelena, rjava …), salonitne plošče, slama, kamnite plošče, pločevinaste plošče … |
| Žleb | lesen, bakren, aluminijast … |
| Dimnik | visok, nizek; kamnit, opečnat, lesen; siv, rdeč, rjav, bel … |

**V preglednico vpiši podatke in opiši zgradbo.**

|  |  |  |
| --- | --- | --- |
| vrsta zgradbe |  |  |
| gradbeni material |  |
| oblika zgradbe |  |
| Čemu služi? Kaj se v njej dogaja? |  |
| sestavni deli |  |
| Vrata |  |
| Okna |  |
| dodatki |  |
| Streha |  |
| Kritina |  |
| Žleb |  |
| Dimnik |  |

**NARCISA; opis rastline**  sreda, 25. 3. 2020

Preberi besedilo Narcisa, DZ str. 48

ZAPIS V ZVEZEK

NARCISA

Odgovori na vprašanja.

Lahko tudi narišeš narciso in označiš njene dele.

*KOT ZANIMIVOST*

*Kje v Sloveniji je najbolj znano rastišče gorskih narcis? (Golica nad Jesenicami) Kaj pomeni, da so narcise na Golici zaščitene rastline?*

*Ali si že bil na Golici? Ali narcise na Golici sadijo? SI že kje drugje videli veliko narcis? So bile videne narcise enake kot narcise na fotografiji?*

*Narcisi rečejo tudi ključavnica. Poznaš še katero ime za narciso?*

*Poznaš še katero zaščiteno rastlino? Poimenuj jo. Kje raste? Ali si jo že kdaj opazil v bližini tvojega doma? Utemelji odgovor. Ali si že kdaj utrgal zaščiteno rastlino? Si ravnal prav? Zakaj?*

*Ali si že pred branjem besedila vedel, da je narcisa zaščitena rastlina?*

*Narcise prodajajo tudi v cvetličarnah, na tržnicah in v trgovinah. Ali jih natrgajo na travnikih? Kje pa jih dobijo?*

**JURE, JURČEK-manjšalnice** četrtek 26. 3. 2020

Reši naloge v DZ str. 49 – ni zapisa v zvezek

Če bi se še želeli igrati z vašimi družinskimi člani igrico **Mesto, država, gora**, vam pošiljam tabelo v katero vpisujete in če imate tiskalnik, si jo lahko natisnete. Lahko si jo pa tudi sami narišete.

Priloga

**Mesto, država, gora**

Pripomočki: list papirja in pisalo za vsakega igralca

Igralci izberejo črko tako, da potem ko nekdo izgovori: »en, dva, tri, vse se razprši«, vsak igralec pokaže določeno število prstov. Seštevek vseh prstov da črko abecede. Predhodno se dogovorijo za rubrike, v katerih bodo iskali stvari in pojme, ki se začnejo na določeno črko (npr. ime, priimek, mesto-država-vas, reka, rastlina, žival ...). Za določeno črko smejo igralci izpolnjevati rubrike toliko časa, dokler prvemu ne uspe zapolniti vseh rubrik. Igralec, katerega besedo ne najde nihče drug, dobi 10 točk, igralec, katerega besedo najde še kdo drug, dobi 5 točk, igralec, ki besede ne najde, ne dobi nobene točke. Zmaga igralec, ki ima po končani igri največ točk.

|  |  |  |  |  |  |
| --- | --- | --- | --- | --- | --- |
|  | IME | PRIIMEK | MESTO | DRŽAVA | GORA |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**MOŽIČEK MED DIMNIKI**; pravljica petek, 27. 3. 2020

Preberi besedilo v berilu na strani 50.

ZAPIS V ZVEZEK

MOŽIČEK MED DIMNIKI

Lojze Kovačič

*Nariši možička, pomagaj si z opisom iz besedila, uporabi pa tudi svojo domišljijo.*

*Nato napiši (nekaj povedi), kaj misliš, kako bo možiček preživel naslednji dan...*

* Jaz sem možiček med dimniki

Poskusi sestaviti besedilo (pripoveduj) tako, da boš govorili v prvi osebi, npr. Sem možiček, ki živim med dimniki. Ime mi je …